text: Anklager kræver udvisning
  04 juni 2015 kl. 14.03
  Anklageren vil have manden, der er tiltalt for at have slået Camilla ihjel, smidt ud af landet.
  Om små tre uger begynder sagen mod den 25-årige mand, der er tiltalt for drabet på den 21-årige Kamilla Hantusch i juli i Padborg.
  Ifølge Ekstra Bladet vil anklageren kræve den 25-årige mand, der kommer fra Afghanistan, udvist fra Danmark, hvis han bliver kendt skyldig.
  Den afghanske mand havde været kæreste med Kamilla.
  Han er tiltalt for at have kvalt sin ekskæreste og kørt rundt med hende i sin bil, inden han gemte liget ved en motorvejstilkørsel ved Padborg.
  